ສຫລ ຂະຫຍາຍ ການຊ່ວຍເຫຼືອ ບັນເທົາທຸກ ສຸກເສີນ ຢູ່ ແຂວງອັດຕະປື
ອົງການຢູເສດ ຂອງສະຫະລັດ ໃຫ້ການຊ່ວຍເຫຼືອ ໂດຍຜ່ານຫ້ອງການ ໃຫ້ການຊ່ວຍເຫຼືອ ໄພພິບັດ ຕ່າງປະເທດ ແລະອົງການຈັດຕັ້ງສາກົນ ເພື່ອການຍົກຍ້າຍຖິ່ນຖານ.
ໃນລະຫວ່າງເດືອນສິງຫານີ້ ລັດຖະບານສະຫະລັດໄດ້ເພີ່ມການຊ່ວຍເຫຼືອຕໍ່ຜູ້ປະສົບ ໄພໃນແຂວງອັດຕະປື ແລະ ຂົງເຂດອ້ອມຂ້າງທີ່ໄດ້ຮັບຜົນກະທົບ ຈາກເຫດການນໍ້າ ຖ້ວມທີ່ຮຸນແຮງ ໃນເດືອນກໍລະກົດທີ່ຜ່ານມາ ອົງການພັດທະນາສາກົນສະຫະລັດ ຫຼື USAID ໂດຍຜ່ານຫ້ອງການຊ່ວຍເຫຼືອຜູ້ປະ ສົບໄພພິບັດຂອງສະຫະລັດ ຮ່ວມມືກັບອົງການຈັດຕັ້ງສາກົນເພື່ອການຍົກ ຍ້າຍຖິ່ນ ຖານ ຫຼື IOM ປະຈຳລາວ ໄດ້ມອບອຸປະກອນເຄື່ອງມື ເພື່ອໃຊ້ໃນການຟື້ນຟູ ທີ່ຢູ່ອາ ໄສໃຫ້ແກ່ຄອບຄົວຜູ້ປະສົບໄພພິບັດຈຳນວນ 250 ຄອບຄົວ ໂດຍຜ່ານການປຶກສາ ຫາລືກັບລັດຖະບານລາວ ອຸປະກອນເຫຼົ່ານີ້ ລວມມີ ໄມ້ຄ້ອນຕີ ຕະປູ ສາຍໄຟ ເຊືອກ ເລື່ອຍ ຊ້ວນແລະອື່ນໆທີ່ຈະຊ່ວຍໃຫ້ພວກເຂົາເຈົ້າ ສາມາດແປງເຮືອນຊານຂອງຕົນ ເອງໄດ້ ໃນລະຫວ່າງເດືອນສິງຫານີ້ ທ່ານນາງ ຣີນາ ບິດເຕີ ເອກອັກຄະລັດຖະທູດສະຫະລັດ ປະຈຳລາວ ໄດ້ເນັ້ນໜັກເຖິງຄວາມຕັ້ງໃຈຂອງສະຫະລັດໃນການໃຫ້ຄວາມຊ່ວຍເຫຼືອ ຕໍ່ປະຊາຊົນທີ່ໄດ້ຮັບຜົນກະທົບຈາກໄພພິບັດຄັ້ງນີ້ ທ່ານນາງຣີນາ ບິດເຕີ ໄດ້ກ່າວວ່າ ພວກເຮົາຮູ້ວ່າເຫດການຄັ້ງນີ້ມີຜົນກະທົບໄລຍະຍາວ ປະຊາຊົນອາເມຣິກາຈະສືບຕໍ່ ຊ່ວຍເຫຼືອປະຊາຊົນລາວ ອຸປະກອນເຫຼົ່ານີ້ຈະໄດ້ຖືກແຈກຢາຍໃຫ້ປະຊາຊົນທີ່ເຫັນວ່າມີຄວາມຕ້ອງການຫຼາຍ ທີ່ສຸດ ທ່ານ ມິສາໂຕ ຢູ່ອາສາ, ຫົວໜ້າຫ້ອງການ IOM ໄດ້ກ່າວວ່າ ປະຊາຊົນຈໍານວນຫຼາຍ ໄດ້ສູນເສຍທຸກຢ່າງໃນເຫດການຄັ້ງນີ້ ອົງການ IOM ມຸ່ງໝັ້ນເພື່ອຊ່ວຍເຫຼືອໃຫ້ພວກ ເຂົາເຈົ້າສາມາດເລີ່ມຕົ້ນຊີວິດໃໝ່ ທຶນຊ່ວຍເຫຼືອຂອງອົງການ USAID ໃນຄັ້ງນີ້ ແມ່ນເພີ່ມເຕີມ ສົບທົບໃສ່ທຶນຊ່ວຍເຫຼືອ ຜູ້ປະສົບໄພໃນຄັ້ງກ່ອນທີ່ໄດ້ມອບຜ່ານອົງການ UNICEF ທີ່ປະຈຸບັນກໍາລັງຊ່ວຍເຫຼືອ ຜູ້ປະສົບໄພເພື່ອໃຫ້ພວກເຂົາເຈົ້າ ສາມາດເຂົ້າເຖິງນໍ້າສະ ອາດ ອຸປະກອນສຸຂະອະນາ ໄມພື້ນຖານ ແລະການໃຫ້ການຊ່ວຍເຫຼືອຜູ້ປະສົບໄພດ້ານອື່ນໆອີກ ໃນເດືອນກັນຍາ ປີ 2009 ອົງການ USAID ຍັງໄດ້ເຄີຍໃຫ້ການຊ່ວຍເຫຼືອຜູ້ປະສົບໄພ ໄລຍະຍາວຫຼັງຈາກທີ່ຫຼາຍແຂວງທາງພາກໃຕ້ໄດ້ປະສົບກັບພາຍຸໃຕ້ຝຸ່ນທີ່ຮຸນແຮງເຊິ່ງ ໜຶ່ງໃນນັ້ນ ກໍແມ່ນແຂວງອັດຕະປື ໃນທົ່ວປະເທດ ອົງການ USAID ຍັງໄດ້ສືບຕໍ່ຊ່ວຍເຫຼືອ ສປປ ລາວ ທາງດ້ານການພັດ ທະນາ ບໍ່ວ່າຈະເປັນດ້ານການສ້າງຄວາມເຂັ້ມແຂງຂະແໜງການສາທາລະນະສຸກ ໃຫ້ ການຊ່ວຍເຫຼືອຕໍ່ບັນດາປະຊາຊົນ ທີ່ມີຄວາມສ່ຽງ ສະໜັບສະໜຸນການພັດທະນາເສດ ຖະກິດ ແລະ ການຄ້າແບບຍືນຍົງ ແລະ ປົກປັກຮັກສາສິ່ງແວດລ້ອມທາງທຳມະຊາດ